A VIRTUOUS BUSINESS
Yritin vältellä sinua.
Mutten niistä syistä, mitä ajattelit.
Kun olen seurassasi…
Minä hämmennyn.
Siksi välttelin sinua.
Minun takianiko?
Miksi hämmennyt?
En tiedä.
Joten…
Haluan tarkistaa.
Mitä?
Mitä siis haluat yhtäkkiä tarkistaa?
Tunteeni sinua kohtaan.
Anteeksi, jos säikäytin.
Mutta nyt tiedän varmasti.
Neiti Han, ajattelen sinua…
Ikuinen ystävä
…ikuisena ystävänä…
Sydän täynnä onnea
Se kuulosti väärältä.
Alkaa olla myöhä.
Voi ei.
Halusiko hän tarkistaa tunteensa? En ymmärrä.
Ei, tämän pohtiminen on minulle nyt luksusta.
Hitto. Se mies soittaa varmasti poliisit.
Siksi pyysin sinua apuun.
Miksi toimit vain tähystäjänä?
Se olisi hoitunut nopeammin, jos olisit auttanut.
Ole hiljaa!
Sanoit hakevasi vain sen, minkä menetit.
Mursit oven ja varastit kaikki korut.
Jos olisin tiennyt, en olisi suostunut.
Minä tein kaiken työn, joten älä nyt hermoile.
Älä turhaan pelkää. Ei mitään tapahdu.
Mitä? -Hitto.
Herra.
Herra. Voi ei. -Mene takaisin autoon.
Hänet pitää viedä sairaalaan.
Liian myöhäistä.
Jos et halua joutua vankilaan, tule takaisin autoon.
Herra, yrittäkää herätä.
Autoon sieltä. -Herra!
Herra.
Voi ei.
Ihminen…
Tuolla on kuollut ihminen.
Ei, hän on kuolemaisillaan.
Hän taisi jäädä auton alle.
Paikkako?
Vastapäätä Geumjen myllyä kolmen tien risteyksessä. Tulkaa pian.
Oletko seonnut? Mikset soita saman tien poliisille?
Ota tämä ja häivy.
Mitä minä nyt teen?
Onko leikkaussali valmis? -On.
Kulta!
Hätätapaus, pois tieltä!
Kulta!
Kulta.
PÄÄSY KIELLETTY
Ette saa mennä sinne.
Kiitos. Hoitakaa asia.
Hei.
Uhrin nimi on Choi Won-bong, 58 vuotta.
Hän on Wongbongin apteekin farmaseutti.
Miten hän nyt voi?
Hän on leikkauksessa Geumjen sairaalassa.
Hänen lompakkoonsa ei koskettu.
En usko, että tämä oli ryöstö.
Auto tuli tuolta. Ehkä se oli rattijuopumus.
Otitko kuvan tästä? -Näkikö kukaan onnettomuutta?
Eikö?
Herätetään ravintolan ja elektroniikkaliikkeen omistajat.
Sama tekijäkö?
Ovatko yliajopaikalta paenneet henkilöt samat, jotka ryöstivät koruliikkeen?
Tarkistin reitin koruliikkeeltä yliajopaikalle.
Löysin jarrutusjälkiä.
Näyttää siltä, että he ajoivat kovaa vauhtia ja törmäsivät todistajaan.
Huomattuaan uhrin he jarruttivat, jolloin tiehen jäi jälkiä.
Löysimme samanlaisia renkaanjälkiä koruliikkeen edestä.
Aioin juuri sanoa samaa. Rikostutkija Kim, olette nopea.
Sinunhan tässä pitäisi johtaa tutkintaa.
Autan nuorempaa säilyttämään kasvonsa. Jatka samaan malliin.
Tarkastellaan yliajon todistajia ja varkaudesta epäiltyjä samanaikaisesti
Selvä. Toivotan teille kahdelle onnea tutkintaan.
Siitä taitaa tulla turhauttavaa.
Ei hän muuten opi.
Ketä katsoitte äsken?
Ylikomisario. Minuako?
Silmäni ovat minun. Katson niillä ketä lystään.
Käyn Geumjen sairaalassa.
Selvä. -Nähdään myöhemmin.
Sama tekijäkö? -Niin.
Milloin teidän piti tavata miehenne?
Sovimme tapaamisen ravintola Mokhwaan kello seitsemäksi.
Odotin tunnin, mutta hän ei tullut.
Soitin apteekkiin, mutta hän ei vastannut.
Miksi onnettomuus tapahtui siellä?
Löysimme onnettomuuspaikalta huivin ja paketin, jossa luki "Jung Yeon-jan muoti".
Tiedättekö, mikä se on?
Se on -
vaatekauppa, jossa käyn usein.
JUNG YEON-JAN MUOTI
Tämä taitaa olla hääpäivälahja.
En osannut odottaa tätä.
Närkästyin, kun hän oli myöhässä.
Anteeksi. Teillä lienee kiire.
Ei se mitään.
Tulen käymään uudestaan, kun hän tulee tajuihinsa.
Milloin tulit takaisin?
Etkö tule sisälle?
Juttu on niin, että…
Kuule,
haluan kertoa sinulle jotain.
Odotin sinua, mutta torkahdin.
Mitä?
Tiedätkö…
Aion pitää tämän lapsen.
Mitä?
Joku sanoi minulle,
että hän näkee elämässäni toivoa.
Siispä ajattelin asiaa.
Jos olen elämässäni ahkerampi,
se saattaa onnistua.
Siksi muutin mieltäni.
Jos olet onnellinen, sano se.
En arvostele sinua.
Vaikka olen sinulle toisinaan tiukka,
kunnioitan sinua.
On kulunut monta vuotta,
etkä ole koskaan palannut entiseen ja aiheuttanut ongelmia.
Se on helpommin sanottu kuin tehty.
Mikä sinua vaivaa?
Tuliko sinulle paineita, kun haluankin pitää vauvan?
Ei.
Se on oikea päätös.
Onneksi muutit mieltäsi.
Halusin kertoa sinulle ensimmäisenä.
Edes työtoverini eivät tiedä vielä.
Nyt voin kertoa olevani raskaana.
Työskentelen tästedes ahkerammin.
GEUMJEN SAIRAALA
Rouva Oh.
Jeong-suk.
Miten…
Menikö leikkaus hyvin?
Meni.
Hän menetti paljon verta.
Hänet tuotiin tänne kreivin aikaan.
Hän ei ole palannut tajuihinsa.
Häntä seurataan mahdollisen aivoödeeman vuoksi.
Jeong-suk.
Tiedätkö…
Valitin aina siitä, ettei hän koskaan ilmaissut helliä tunteita.
Kun nyt ajattelen asiaa,
se olinkin minä.
En sanonut hänelle olevani kiitollinen ja rakastavani häntä.
Mitä jos en enää koskaan saa tilaisuutta siihen?
Älä sano noin.
Hän herää pian.
Herra Choi!
Miksi näin tapahtui?
Herätkää!
Rauhoitu, Dae-geun.
Olen pahoillani, herra Choi.
Nalkutitte minulle eilen niin paljon,
että rukoilin vapaapäivää.
Jätin apteekin oven auki, sillä minulla oli kiire.
Nuhdelkaa minua! -Lopeta, Dae-geun.
Hänen täytyy levätä.
Mitä?
Katso herra Choin kättä.
Kulta.
Kuuletko minua?
Herää, kulta.
Voi kultaseni!
Anteeksi!
Tulkaa pian herra Choin huoneeseen.
Toipumisenne on jo hyvässä vauhdissa.
Verenpaineenkaan ei pitäisi nousta.
Hyvää jatkoa.
Kiitos teille. -Ei kestä.
Luojan kiitos.
Kun menetin tajuntani,
pelkäsin, etten näkisi sinua enää koskaan.
Kulta.
Herra Choi.
Sattuu.
Satutat häntä.
Anteeksi.
Dae-geun. -Niin?
Voisitko tehdä palveluksen? -Tietenkin.
Kaupungissa ei ole montaakaan apteekkia.
Apteekkini on oltava avoinna.
Voisitko hoitaa apteekkia minun sijastani?
Voin. Tietenkin.
Hoidan apteekkia, kunnes tulette takaisin!
Hyvä, kiitos.
Asia selvä!
Menehän siitä. -Selvä!
Näkemiin.
Vihdoin täällä on hiljaista.
Oletko kunnossa?
Käskin häntä hoitamaan apteekkia. Miksi…
Päivää, rikostutkija.
Hoitaja kertoi, että hän tuli tajuihinsa.
Olen rikostutkija Kim Do-hyeon Geumjen poliisiasemalta.
Päivää.
Rouva Oh, palaan toimistolle.
Aivan, hyvä. -Näkemiin.
Minulla on kysyttävää eilisestä.
Selvä.
CHOI WON-BONG / MIES / 58
Kuulitteko siis kahden ihmisen riitelevän?
Kuulin.
En muista tarkkaan, mutta…
Toinen miehistä huusi ja käski toisen lähteä.
Toinen taas yritti varmistaa, olinko kunnossa.
Taisin tuntea hänen kätensä kasvoillani.
Pystyisittekö tunnistamaan heidän äänensä?
Menetin tajuntani heti. Olen pahoillani.
Ei se mitään, saitte aikamoisen tällin. Kiitos yhteistyöstä.
Selvä.
Muuten, voimmeko löytää sen henkilön, joka soitti miehelleni ambulanssin?
Hän ei esitellyt itseään, joten se on vaikeaa.
Ymmärrän.
Haluaisin kiittää häntä mieheni hengen pelastamisesta.
No, luotamme teihin.
Kiitos. Pikaista paranemista.
Kiitos. Anteeksi, etten osannut auttaa.
Niin, Ju-ri.
En voi lykätä haaraosaston johtajan koulutusta. Ehditkö auttaa?
Soittaisitko myös Yeong-bokille?
Hyvä. Kiitos.
Anteeksi, jos tein olosi epämukavaksi.
En voinut vältellä sinua selittämättä.
Pidän sinusta paljon.
Ymmärsin tunteeni äskettäin, mutta ne eivät syntyneet yhdessä yössä.
Ehkä ne syntyivät, kun vaikeuksiesi seuraaminen sattui sydämeeni.
Tai kenties silloin, kun sait minut unohtamaan tilanteeni ja nauramaan.
Ehkä silloin, kun huomasin kauniin hymysi.
En ole varma.
Tämä saattoi tulla yllättäen, mutta pohdi asiaa ja kerro vastauksesi.
Ei.
En pohdi.
En ole miettinyt vakavasti sitä,
mitä tunnen sinua kohtaan.
Vaikka olisinkin, mikään ei muuttuisi.
Oli lopputulema mikä tahansa, en aio tapailla sinua.
Haluan olla hyvä äiti Min-holle ja tehdä töitä sen eteen.
Keskityn vain noihin kahteen asiaan.
Olen pahoillani.
Annan yhden herra Choille.
Onneksi hän ei loukkaantunut pahemmin.
Totta. Hän oli monin tavoin onnekas. -Niin oli.
Hitsi.
Hänet täytyy viedä nyt röntgeniin.
Rouva Oh, ei sitä noin tehdä.
Katso, minä näytän.
Hyvänen aika.
Eikö tämä olisi hoitajan tehtävä?
Niinpä.
Et voi edes nostaa patjaa. Miten saat hänet pyörätuoliin?
Minä autan.
Ei tarvitse.
En vain tiennyt, miten sänky toimii.
Ei hän ole jättiläinen. Hoidan tämän itse.
No niin.
Hetkinen. Kulta.
Rouva Oh, minä haluan auttaa.
Herra Choi.
Yksi, kaksi, kolme. Sillä lailla.
Haloo?
Se olet sinä. Kulta, missä olet?
Olen sairaalassa.
Kävin Ju-rin kampaamolla ja kuulin onnettomuudesta.
Riensin heti tänne.
Onnettomuudestako? -Tiedätkö Wongbongin apteekin farmaseutin?
Hän on työtoverini aviomies.
Hän jäi eilen auton alle, ja kuljettaja pakeni paikalta.
Mitä hänelle tapahtui?
Hän tuli äskettäin tajuihinsa.
Onneksi pahin on nyt ohi.
Se on hyvä kuulla.
Erittäin hyvä kuulla.
Voi että, kylläpä mieheni on huolehtivainen.
Miksi liikutut? Ethän edes tunne häntä.
Tuo joka tapauksessa kotoa pyyhkeitä -
ja hae supermarketista hygieniatarvikkeita.
Rouva Oh lähti niin kiireellä, ettei ehtinyt ottaa mitään mukaan.
Minäkö?
Entä Eun-ji?
Yeong-sikin äiti voi vahtia häntä hetken.
Olemme Geumjen sairaalassa huoneessa 405. Heippa.
Pidänkö minä siis luennon? -Kyllä.
Uusien työntekijöiden rekrytointi kuuluu haaraosaston johtajan tehtäviin.
Geumjesta ei ole tulossa ketään mutta lähialueilta kyllä.
Ymmärrän.
Suorita ylennyskoulutuksesi huomiseen mennessä -
ja ala valmistella luentoasi.
Tunnet tuotteet nyt minuakin paremmin,
joten pärjäät varmasti.
Vai niin. Selvä.
Kuka siellä?
Tuota, minä…
Olen rouva Seo Yeong-bokin avomies. Hän pyysi tuomaan nämä.
Vai niin.
Hän taisi mennä käymään muualla.
Istuudu hetkeksi sohvalle.
En taida. Näkemiin.
Odota.
Voisitko mitenkään -
viedä minut vessaan?
Minusta tuli yhdessä yössä ihminen, joka ei osaa edes pestä käsiään.
Kiitos.
Miehet osaavat auttaa paremmin.
Mitä? -Onko hän miehesi?
On. Oletkin jo täällä.
Päivää.
Anteeksi. Juttelimme odotushuoneessa, sillä nukahdit.
Ei se mitään. Hän vei minut vessaan ja pesi myös käteni.
Miksi miehen käsissä on kotirouvan ihottumaa?
Voi sentään, se taisi olla vaikeaa.
Ei oikeastaan. Minä lähden nyt.
Miksi lähdet näin pian?
Herra Choi lienee tylsistynyt. Juttele hänelle.
Mitä?
Herra Choi ei pysty liikuttamaan raajojaan -
eikä edes lukemaan kirjaa.
Voi sentään.
En tiedä, kuka tekijä oli, mutta hän ansaitsee rangaistuksen!
Hyvänen aika. -Älä ole enää vihainen.
Haen sinulle mehua. -Ei, kiitos. Minä tästä lähden.
Mutta… -Emme ehtineet edes kiittää.
Luulen, että hänellä on kiire hakea Eun-ji hoidosta.
Kultaseni.
Itketkö sinä?
Yeong-bok. -Mikä hätänä?
Näytit aiemmin levottomalta.
Onko jotain tapahtunut?
Tämä on turhauttavaa! Puhu minulle. Mikä on vialla?
Tämä on yhtä kidutusta.
Puhutaan kotona. Minun täytyy mennä.
Se olin minä.
Mitä?
Rikollinen, joka ansaitsee rangaistuksen.
Se olen minä.
Mitä sinä…
Ei, eihän se ole totta.
Eihän asia ole niin kuin luulen?
Vai mitä? Olen sekaisin, kun edes keksin sellaista.
Eihän se ole totta?
Sano, ettei se ole totta. Voi ei.
Voi ei.
Miten tässä näin kävi?
Minun täytyy varmaankin antautua.
Niinkö tosiaan? Entä lapset?
Ennen he olivat pieniä, eivätkä tienneet mistään mitään.
Tilanne on nyt muuttunut.
Koko kaupunki tulee puhumaan sinusta.
Ymmärrätkö?
Mitä minun pitäisi tehdä? Aborttiko?
Vauva ei ansaitse tätä.
Olet oikeassa, mutta…
Vannoit minulle vankilassa sinä päivänä.
Muistatko? Kai sinä muistat?
Sinun on jo vaikea liikkua. Ei olisi tarvinnut tulla.
No, äiti sanoi vahtivansa Eom-jia.
Miten Eom-jilla menee?
Eikö hän ikävöi minua? -Tietenkin ikävöi.
Hänhän on isän tyttö, ja isä katosi yhdessä yössä.
Sanoin Eom-jille, että lähdit Saudi-Arabiaan ansaitaksesi rahaa.
Ai niin.
Eom-ji osaa nyt myös kirjoittaa.
Nytkö jo? -Kyllä.
Hän kirjoitti sinulle kirjeen. Muista lukea se.
Hyvä.
Isä, ansaitse paljon rahaa ja tule pian kotiin.
Minulla on ikävä sinua.
Siihen päivään verrattuna -
tästä tulee miljoona kertaa vaikeampaa.
Tiedän sen, mutta… -Mutta mitä?
Tiedät siis.
Miksi podet syyllisyyttä?
Älä esitä, että sinulla on nyt omatunto. Naurettavaa.
Minä teen mitä tahansa -
lasteni vuoksi, ihan mitä vain.
Ymmärrätkö?
Sinun on nyt parasta -
vältellä kiinni jäämistä mahdollisimman pitkään. Ymmärrätkö?
Älä itke.
En enää koskaan vieraile luonasi vankilassa,
kun olen raskaana. En enää koskaan tee niin.
Kulta. -Älä koske.
Voi sentään.
PÄÄSY KIELLETTY
Päivää, herra. -Päivää.
Saammeko kysyä jotain?
Kuljitteko tästä viime päivinä illalla kahdeksan ja puoli yhdeksän välillä?
En kulkenut.
Toiko kukaan korjattavaksi auton tuulilasia ja puskuria -
heinäkuun 10. päivän jälkeen?
En minä kaikkia autoja muista.
KASTANJOITA
Yksitoista. Saitte kaksi ylimääräistä. -Kiitos.
Kiitos paljon.
Tule. -Miksi ostit kastanjoita?
Eräs tuttuni on huonovointinen. Hän pitää yakbapista.
Haluan tehdä sitä hänelle. -Vai niin.
Äiti, saisinko maissimakkaran?
Sinäkin kai pidät niistä.
Otetaan yhdet, edellisistä on jo aikaa.
Päivää.
Oho, herra.
Hei, Min-ho. Oletko voinut hyvin? -Olen.
Minusta tuli paljon parempi gonggissa.
Voitko tulla joskus käymään?
Tuota…
Min-ho, hän on kiireinen.
Kaksi maissimakkaraa, kiitos.
Olen pahoillani.
Nämä ovat päivän viimeiset, ja hän ehti jo tilata ne.
Vai niin.
Käydäänkö sen sijaan syömässä donitsit?
Rouva, antakaa maissimakkarat heille.
Ei tarvitse, sinä halusit ne.
En ole mitenkään hulluna niihin.
Halusin vain jotain syötävää, mutta voin syödä muutakin.
Päivää.
Eivätkö maissimakkaramme ole valmiita?
Peruutin tilauksen. Haluan jotain muuta.
Mitä?
Sanoit, että täältä saa kaupungin parhaat maissimakkarat.
Ilahduit huomatessasi, että niitä oli vielä. Miksi muutit mieltäsi?
Voin syödä donitseja.
Sanoit, ettet pidä siitä, kun donitsit tarttuvat hampaisiin!
Heippa, Min-ho.
Hyvää jatkoa.
Kiitos.
Mennään.
Heippa, herra.
Heippa.
Äiti? -Niin?
Se herra taisi antaa maissimakkarat meille tarkoituksella.
Niin.
On vaikea luopua ruuasta, jonka haluaa syödä.
Se on kai kiintymystä.
Mitä? Ei se sitä ole.
Eikö?
Luulin, että hän piti minusta.
Aivan.
Se pitää paikkansa.
Hän pitää sinusta kovasti.
Onko se hyvää? Minäkin maistan.
Tosi hyvää, eikö olekin?
Rapeaa ja maukasta.
Olet oikeassa.
Tervetuloa.
Tarvitsetteko jotain?
Suussani on afta, joten tarvitsen salvaa.
Salvaa suuhunko?
Selvä. Tässä. -Paljonko se maksaa?
2 550 wonia.
Anteeksi.
Niin?
Olen pahoillani siitä illasta.
Olisi pitänyt tunnustaa rakkauteni ja kysyä ensin lupa.
Kadun sitä, sillä saatoitte loukkaantua.
Miksi pyysit anteeksi? -Mitä?
Jos olisit loukannut minua, olisin potkaissut sinut heti pois. Ja lisäksi -
se oli kivaa.
Oliko se kivaa? Oikeastiko?
Oliko se kivaa?
Mikset sitten näyttänyt sitä?
Ei siihen ollut aikaa.
Lähdit pakoon heti, kun näit minut.
Olen iloinen, etten loukannut sinua.
Olen tästedes enemmän tosissani kanssasi.
Ei. Vihaan tosikkoja.
Jos haluat tapailla minua, pysy rentona.
Miten?
Kestätkö sinä rennon parisuhteen?
Kestän sen oikein hyvin.
Taidan olla lahjakas.
Oho. Minun pitää palata sairaalaan.
Mitä? -Nähdään myöhemmin.
Ju-ri!
Hei.
Yakbapia.
Onpa hyvää.
Mieheni söi tätä antaumuksella. Kiitos, Jeong-suk.
En pääse usein käymään töiden takia.
Sinä ja Yeong-bok teette paljon.
Niin.
Aloin nähdä Yeong-bokin eri valossa onnettomuuden jälkeen.
Olet todella uskollinen ystävä.
Tuo nyt on liioittelua.
Jeong-suk, miten haaraosaston johtajan hommat sujuvat?
Kuulin, että alat pian kouluttaa uusia tulokkaita.
Niin.
Kun valmistelin luentoa, keksin, että voisimme laatia esitteen.
Se voisi sisältää tietoja tuotteista ja sopisi koulutukseen ja myyntikeikoille.
Totta, muillakin kotimyyntiyrityksillä on esitteitä.
Hoidetaan se, kun mieheni on kotiutettu.
Voimme pitää kokouksen juhlissa.
Järjestätkö juhlat?
Haluan kutsua ne ihmiset, joille olen kiitollinen.
Tämä oli kova koettelemus. Jopa tämän ikäisenä olen tuntenut olevani hukassa.
Riensitte katsomaan meitä ja huolehditte meistä kuin perheestä.
Teihin tutustuminen on ollut elämäni suurin siunaus.
Minäkin ajattelen usein samaa.
Sama täällä.
Neljän kotimyyntisiskon -
pitää pysyä yhdessä ikuisesti.
Onnistumme siinä, jos emme riitele ja te elätte pitkään sairastumatta.
Mistä hän puhuu?
Mikään ei voita terveyttä. Oi, kastanja.
Niin, ostin niitä torilta.
Suu auki!
Nam, onpa hyvää. -Niinkö?
Jeong-suk, ota sinäkin.
Jeong-suk.
En voinut kertoa tätä aiemmin.
Minulla on nyt poikaystävä.
Näinkö pian?
Olen tuntenut hänet jonkin aikaa.
Suhteestamme tuli yllättäen fyysinen.
Vai niin.
Mutta kun ajattelin tapailevani häntä, aloin epäröidä.
Aivan.
Sinullakin on lapsi.
Höpsis, eihän lapsi vaikuta asiaan.
Ei deittailu ole ollut ongelma.
Jaaha.
Hämmennyitkö, kun teittekin ensin jotain fyysistä?
Älä nyt, eihän silläkään ole väliä.
Minunkin vatsassani oli perhosia.
Miksi sitten…
Hän ei ole tyyppiäni.
Kyllästyn nopeasti, jos mies ei ole älykäs.
Ymmärrän.
Saan varmuuden vasta, kun tapailemme.
Jos minulla on mukavaa hänen kanssaan, silloin minäkin pidän hänestä.
Minun pitää siis mennä ulos hänen kanssaan.
Niin, aivan.
Voisimme tavata puhelinkopin edessä.
Selvä. Kiitos.
Mitä nyt?
Hätänumeroon soitettiin puhelinkopista läheltä yliajopaikkaa.
Joku näki miehen puhelinkopissa -
niihin aikoihin, kun poliisi sai ilmoituksen.
Miksi etsit hätänumeroon soittanutta miestä?
On outoa, että puhelinkopissa oli verta.
Uhri sanoi, että tekijä koski hänen kasvojaan tutkiessaan häntä.
Ehkä tekijä sotkeentui vereen.
Yritätkö sanoa,
että koruliikkeen ryöstäjä ja pakoon lähtenyt kuljettaja -
ilmoitti teosta karkumatkalla? Hänhän olisi voinut jäädä kiinni.
En ole varma, mutta selvitän hänen ulkonäkönsä -
ja vertaan sitä siihen, mitä tiedämme koruliikkeen ryöstäjästä.
Ymmärrän.
Jos löydät vastaavuuden, tapaukset voivat ratketa helposti.
Lähden tapaamaan todistajaa.
Yritän myös saada äänitteen hätänumeropuhelusta.
Selvä.
Pidän sinusta paljon.
Saan varmuuden vasta, kun tapailemme.
Jos minulla on mukavaa hänen kanssaan,
silloin minäkin pidän hänestä.
Minun pitää siis mennä ulos hänen kanssaan.
Ihminen…
Tuolla on kuollut ihminen.
Ihminen…
Tuolla on kuollut ihminen.
Ihminen…
Tuolla on kuollut ihminen.
Haloo?
Minä täällä, Han Jeong-suk.
Satutko olemaan vapaa huomenna?
Mitä?
Tässä. Suu auki.
Noin.
Ei sinun tarvitse.
Voit mennä kotiisi. -Voin jäädä tänne.
Näithän aiemmin, kun sain siirrettyä hänet pyörätuoliin.
Jos vielä jäät, pidät minua epäpätevänä.
Kiitos kaikesta.
Kiitän sinua kunnolla, kun kotiudun.
Selvä. -Sitten minä lähden.
Hyvä. -Näkemiin.
Heippa.
Tulit kotiin.
Minua ei enää tarvita siellä.
Olen pahoillani.
Olet hyväsydäminen nainen,
joten jokainen hetki lienee tuskallinen.
Älä sano tuollaisia turhuuksia.
Äläkä myöskään ole heikko.
Selvä.
Käyn haukkaamassa happea.
En ole koskaan kasvattanut lasta.
En tiennyt, mistä tyttäresi pitäisivät, joten pohdin asiaa.
Mitä luulet?
Pitävätkö tytöt niistä?
PARK JONG-SEON
Valmis.
Äiti, näytänkö kauniilta?
Tietenkin näytät.
Mukavaa päivää.
Nähdään myöhemmin. -Okei.
Nähdään. -Heippa.
Hän kiusaantuu, jos pukeudun liian hienosti.
Yritän pukeutua mahdollisimman rennosti. Kuten aina.
Näinhän minä yleensäkin pukeudun.
Hyvää huomenta.
Että millaista huomenta?
Tapahtuiko jotain hyvää?
Ei.
Kun mies muuttuu yhtäkkiä, vaihtoehtoja on kaksi.
Joko hän voitti lotossa tai hän alkoi tapailla naista.
Ei kumpikaan.
Kuulin, että löysit johtolangan puhelinkopilta.
Siksikö olet innoissasi?
Oletko haltioissasi, kun voitit muut ja sait huomiota?
Lopeta tuo kateellisuus!
Rikostutkija Na, käy soittamassa hätäpuhelun äänitettä -
kaupunginjohtajalle ja asukkaille. Ehkä he tunnistavat äänen.
Ja rikostutkija Kim… -Laadin teille väliaikaisen raportin.
Selvä. Tiedät, mitä teet.
Nyt on lauantai, joten lähdetään aikaisin kotiin.
FANTASY-ALUSVAATTEET NAISKAUNEUDEN PUOLESTA
Päivää.
Olen haaraosaston johtaja Han Jeong-suk ja kerron teille tuotteistamme.
Esittelen ensin vaatteet.
Nämä ovat asuja.
Asut edustavat tietyn aikakauden tai työn henkilöä tai hahmoa.
Se on vähän kuin rooliasu.
YONGININ TEEMAPUISTO LÄHELLÄ OLEVAT KAHVILAT, RAVINTOLAT…
Täydellistä.
Menoksi.
Mitä nyt?
GEUMJEN POLIISIASEMA
Jeong-suk.
Anteeksi, kun myöhästyin. Autoni hajosi yllättäen.
Voi ei.
Odotit varmasti kauan. -Ei se mitään.
Minne mentäisiin?
Tiedän erään paikan, muttemme pääse sinne jalan.
Hetkinen, pohdin asiaa.
Mitä paikkaa tarkoitit?
Yonginin teemapuistoa.
Siellä on maailmanpyörä ja…
Siellä on myös bussiajelu, jolla pääsee katsomaan vaikkapa kissapetoja.
Olisi ollut mukavaa syödä länsimaisessa ravintolassa ja katsella maisemia.
Kyllä se onnistuu.
Mitä?
Mennään teemapuistoon ja syödään jotain hyvää.
Halusin tarjota kokonaisen aterian.
Aion syödä myös hattaraa, joten se on kokonainen ateria.
Tämä ei ole sama kuin Yonginin teemapuisto,
mutta Oksan Landissa on paljon nähtävää.
Olen käynyt täällä Min-hon kanssa.
Mistä laitteista pidät?
En ole käynyt niissä.
Min-ho on ollut niin pieni, että vahdin vain häntä.
Ahaa.
Vau, jokainen laite näyttää hauskalta.
Entä jos käydään tänään kaikissa?
Hyvänen aika.
Olisit sanonut, että olit peloissasi.
Ei, minulla on hauskaa.
Mennäänkö vielä laitteisiin?
Ei meidän tarvitse.
Ompelin aiemmassa sivutyössäni silmiä Dooly-pehmoleluille.
Tuollekin taisin ommella silmät.
Kotonasi on kai paljon pehmoleluja.
Ei, silmien ompeleminen oli työtä.
Minulla ei ole yhtäkään lelua.
Voitanko sinulle sitten yhden?
Mitä?
PÄÄPALKINTO DOOLY-PEHMOLELU
Sinun täytyy puhkaista sitä varten kymmenen ilmapalloa. Liian vaikeaa.
Ja se maksaa 1 000 wonia. Liian kallista.
Poliisikoulussa sain ampumisesta aina täydet pisteet.
Seuraa minua.
Hei, haluan yrittää. -Selvä.
Tämä ei ole sama asia kuin ampuminen.
Kyllä on.
Katso, miten vakaasti seison.
Joo, huomaan sen.
Lisäksi kohteeseen täytyy keskittyä.
Sama juttu ampumisessa.
Käteni lipsahti. -Aivan.
Asentoni oli väärä. Pieni hetki. -Selvä.
Hyvä.
En aikonut riisua takkiani, mutta ehkä minun kannattaa.
Saanko nojata eteenpäin? Selvä.
Onnistu nyt, Kim Do-hyeon. Et saa mokata tätä.
Jes!
Hienoa! -Onnistuin.
Jes!
Jes, onnistuin! -Onnitteluni.
Yeong-bok.
Miksi olet täällä tähän aikaan?
Emme tarvitse enää apua.
Tuota…
Minulla on kerrottavaa.
Jos minulla on mukavaa hänen kanssaan,
silloin minäkin pidän hänestä.
Minun pitää siis mennä ulos hänen kanssaan.
Anteeksi.
Mitä?
Tiedän, että sinun oli vaikea päättää, lähdetkö kanssani treffeille.
Siksi halusin onnistua.
Auton ja pehmolelun kohdalla mikään ei sujunut suunnitelmieni mukaan.
Ei minunkaan suunnitelmani onnistunut.
Vai niin.
Tulin treffeille toivoen,
ettei minulla olisi hauskaa.
Mitä?
Jos minulla on hauskaa kanssasi,
haluan tehdä sen uudelleen.
Se pelotti minua hieman.
Mutta…
Minulla oli tänään hauskaa.
En ole aikoihin nauranut näin paljon.
Ja…
Tämäkin on ihana.
Älä siis mieti sitä liikaa.
Mitä väliä, jos suunnitelmasi ei onnistunut?
Okei.
Tänään piti sataa, mutta onneksi päivä oli selkeä.
Sade olisi ollut kurja juttu, sillä meillä ei ole autoa.
Odota. -Selvä.
Mitä?
Tässä. Juostaan bussipysäkille.
Okei.
Tämä siis on hakulaite.
Saat minuun yhteyden sillä.
Annan sinulle numeroni.
Selvä.
Minulla ei ole paperia.
Saanko…
Mitä?
Poliisiasema kutsuu.
Soitan nopeasti puhelun. -Toki.
Täällä Kim Do-hyeon.
Mitä?
Selvä. Tulen heti.
Tuota… -Onko jotain sattunut?
Asia koskee Choi Won-bongin yliajoa.
Tekijä antautui.
Kuka tekijä oli?
Hän on…
GEUMJEN POLIISIASEMA
Suo anteeksi. Menen sisälle ensin. -Selvä.
Rouva Oh.
Olisi pitänyt kuunnella miestäni.
Hän sanoi, että olitte erilaisia.
Hän pyysi, että eläisin kuten ennenkin.
Voimmeko jutella?
Kadun sitä.
Kadun ajatelleeni, että olitte hyviä ihmisiä.
Ei.
Se, että tutustuin teihin…
Kadun kaikkea.
En halua nähdä teitä enää.
Koskaan.
A VIRTUOUS BUSINESS
En aio pyytää lievennystä.
Heidän on saatava ansionsa mukaan.
Mennään yhdessä.
Älä jää vellomaan tappiomielialaan.
Tee kaikkesi korjataksesi tilanne.
Sanoin, etten halua nähdä teitä enää.
Miksi siis olette täällä jaarittelemassa?
Rouva Oh…
Yeong-bok! -Vatsani…
Pois tieltä!
Heidän sisäänotostaan ei ole mitään tietoja.
Löysimme vain adoptiohakemukset.
Tiedetäänkö mitään henkilöstä, joka toi lapset?
Voitko lopettaa?
Lopeta. Se on merkityksetöntä.
Olen aina ollut katkera vanhemmilleni.
En tiennyt, että sen teitkin sinä.
Tekstitys: Alma von Creutlein